b'\n_START_ARTICLE_\nPortef\xc3\xb8lje (kunst)\n_START_PARAGRAPH_\nEn portef\xc3\xb8lje (fra fransk portefeuille, lommebok; engelsk portfolio) er en mappe med egne arbeider eller oppgaver. Portef\xc3\xb8lje refererer til den mappen man viser mulige oppdrags- eller arbeidsgivere i blant annet yrker som grafisk designer, fotograf, fotomodell, illustrat\xc3\xb8r, arkitekt, kunstner og formgiver. Portef\xc3\xb8ljen inneholder utvalgte arbeider som tar sikte p\xc3\xa5 \xc3\xa5 vise kunstnerens stil, ferdigheter, interesser og erfaring. Den inneholder gjerne foto, tegninger, malerier, renderinger eller lignende, avhengig av yrkesgruppe og situasjon._NEWLINE_Tradisjonelt har portef\xc3\xb8ljen v\xc3\xa6rt presentert som bok eller hefte eller trykt og satt i en perm, gjerne med kunstnerens stilavtrykk p\xc3\xa5 utformingen. Dette er vanlig ogs\xc3\xa5 idag, for bruk p\xc3\xa5 intervjuer og i spesielle sammenhenger, men digitale portef\xc3\xb8ljer er stadig mer popul\xc3\xa6rt. Disse sendes per e-post eller lastes opp p\xc3\xa5 digitale publiseringsplattformer.'